CELEX: 32017D2238
Language: fi
Date: 2017-12-05 00:00:00
Title: Komission täytäntöönpanopäätös (EU) 2017/2238, annettu 5 päivänä joulukuuta 2017, Amerikan yhdysvaltojen omiin sopimusmarkkinoihin ja swapien toteuttamisjärjestelmiin sovellettavan lainsäädäntö- ja valvontakehyksen Euroopan parlamentin ja neuvoston asetuksen (EU) N:o 600/2014 mukaisesta vastaavuudesta (ETA:n kannalta merkityksellinen teksti. )

6.12.2017   
            
            
               FI
            
            
               Euroopan unionin virallinen lehti
            
            
               L 320/11
            
         KOMISSION TÄYTÄNTÖÖNPANOPÄÄTÖS (EU) 2017/2238,
   annettu 5 päivänä joulukuuta 2017,
   Amerikan yhdysvaltojen omiin sopimusmarkkinoihin ja swapien toteuttamisjärjestelmiin sovellettavan lainsäädäntö- ja valvontakehyksen Euroopan parlamentin ja neuvoston asetuksen (EU) N:o 600/2014 mukaisesta vastaavuudesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rahoitusvälineiden markkinoista sekä asetuksen (EU) N:o 648/2012 muuttamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 600/2014 (1) ja erityisesti sen 28 artiklan 4 kohdan,
   sekä katsoo seuraavaa:
   
               (1)
            
            
               Asetuksessa (EU) N:o 600/2014 edellytetään, että unioniin sijoittautuneet finanssialan vastapuolet ja finanssialan ulkopuoliset vastapuolet toteuttavat Euroopan parlamentin ja neuvoston asetuksen (EU) N:o 648/2012 (2) 4 artiklassa tarkoitetun määrityskynnysarvon ylittyessä liiketoimet johdannaisilla, jotka kuuluvat johdannaislajiin, jonka on ilmoitettu kuuluvan kaupankäyntivelvollisuuden piiriin, yksinomaan sellaisilla säännellyillä markkinoilla ja sellaisissa monenkeskisissä kaupankäyntijärjestelmissä, organisoiduissa kaupankäyntijärjestelmissä ja kolmansien maiden kauppapaikoissa, jotka komissio on tunnustanut vastaaviksi. Kyseisen kolmannen maan olisi tarjottava tehokas vastaava järjestelmän sellaisten kauppapaikkojen tunnustamiseksi, joille on annettu toimilupa Euroopan parlamentin ja neuvoston direktiivin 2014/65/EU (3) mukaisesti.
            
         
               (2)
            
            
               Asetuksen (EU) N:o 600/2014 28 artiklassa säädetyn kolmansiin maihin sijoittautuneiden kauppapaikkojen tunnustamiseen sovellettavan menettelyn tarkoituksena on mahdollistaa se, että unioniin sijoittautuneet finanssialan vastapuolet ja tietyt unioniin sijoittautuneet finanssialan ulkopuoliset osapuolet voivat toteuttaa kaupankäyntivelvollisuuden alaisilla johdannaisilla liiketoimia vastaaviksi tunnustetuissa kolmansien maiden kauppapaikoissa. Tunnustamismenettely ja vastaavuuspäätös lisäävät näin ollen johdannaiskaupan avoimuutta, myös silloin, kun kaupankäynti tapahtuu kolmansiin maihin sijoittautuneissa kauppapaikoissa.
            
         
               (3)
            
            
               Ottaen huomioon G20-maiden johtajien Pittsburghin huippukokouksessa 25 päivänä syyskuuta 2009 tekemä sopimus vakioiduilla OTC-johdannaissopimuksilla käytävän kaupan siirtämisestä pörsseihin tai sähköisiin kauppapaikkoihin on aiheellista säätää sopivasta määrästä hyväksyttäviä kauppapaikkoja, joissa voidaan käydä kyseiseen sitoumukseen perustuvaa kauppaa. Vastaavuussäännökset olisi nähtävä asetuksen (EU) N:o 600/2014 mukaisten tavoitteiden muodostamaa taustaa vasten ja ottaen huomioon etenkin se, että säännökset edistävät osaltaan sisämarkkinoiden toteuttamista ja toimintaa, markkinoiden eheyttä, sijoittajansuojaa ja rahoitusvakautta. Asetuksessa (EU) N:o 600/2014 korostetaan myös, että on tarpeen vahvistaa kaikkiin rahoituslaitoksiin sovellettava, tiettyjen vaatimusten osalta yhteinen säännöstö ja välttää mahdollinen toimijalle suotuisimman sääntelyn hyväksikäyttö. Luokiteltaessa tietyt vakioidut OTC-johdannaiset kaupankäyntivelvollisuuden piiriin unionin on aiheellista edistää toimia, joilla kehitetään riittävä määrä hyväksyttäviä kauppapaikkoja kaupankäyntivelvollisuuden täytäntöönpanoa varten, myös EU:ssa.
            
         
               (4)
            
            
               Asetuksen (EU) N:o 600/2014 28 artiklan 4 kohdan mukaan kolmansien maiden kauppapaikat voidaan tunnustaa unioniin sijoittautuneita kauppapaikkoja vastaaviksi, jos ne noudattavat oikeudellisesti sitovia vaatimuksia, jotka vastaavat kauppapaikoille asetettuja, direktiivistä 2014/65/EU ja Euroopan parlamentin ja neuvoston asetuksesta (EU) N:o 596/2014/EU (4) johtuvia vaatimuksia ja jotka pannaan täytäntöön ja joitavalvotaan tehokkaasti kyseisessä kolmannessa maassa. Tämä olisi nähtävä kyseisen säädöksen mukaisten tavoitteiden muodostamaa taustaa vasten ja ottaen huomioon etenkin se, että säädös edistää osaltaan sisämarkkinoiden toteuttamista ja toimintaa, markkinoiden eheyttä, sijoittajansuojaa ja yhtä lailla myös rahoitusvakautta.
            
         
               (5)
            
            
               Amerikan yhdysvalloissa, jäljempänä ’Yhdysvallat’, toimivilla kauppapaikoilla, joissa käydään kauppaa swapeilla, on suuret kaupankäyntivolyymit dollarimääräisten swapien osalta, ja on tärkeää, että tämä tehokasta riskienhallintaa edistävä likviditeetti on EU:n yritysten ulottuvilla. Swapeilla kauppaa käyvät Yhdysvaltojen kauppapaikat ovat EU:n markkinoiden toiminnan kannalta tärkeitä ja aiheuttavat rahoitusvakauteen kohdistuvia vaikutuksia, minkä vuoksi kyseisten Yhdysvalloissa toimivien kauppapaikkojen tunnustaminen on aiheellista. Tämä päätös perustuu sen lainsäädäntö- ja valvontakehyksen yksityiskohtaiseen arviointiin, jolla säännellään Yhdysvaltojen Commodity Exchange Act -säädöksen, jäljempänä ’CEA-säädös’, ja sen täytäntöönpanosääntöjen soveltamisalaan kuuluvia swapeilla kauppaa käyviä kauppapaikkoja. Arvioinnissa on kiinnitetty erityistä huomiota markkinoiden eheyteen ja avoimuuteen.
            
         
               (6)
            
            
               Tämän vastaavuusarvioinnin tarkoituksena on todentaa, että CEA-säädöksen ja täytäntöönpanosääntöjen mukaisilla oikeudellisilla ja valvontajärjestelyillä varmistetaan, että Yhdysvaltoihin sijoittautuneisiin ja siellä Commodity Futures Trading Commissionin, jäljempänä ’CFTC’, myöntämän toimiluvan saaneisiin Yhdysvaltojen omiin sopimusmarkkinoihin, jäljempänä ’sopimusmarkkinat’, ja swapien toteuttamisjärjestelmiin sovelletaan oikeudellisesti sitovia vaatimuksia, jotka vastaavat kauppapaikoille asetettuja, direktiivistä 2014/65/EU, asetuksesta (EU) N:o 596/2014 sekä asetuksesta (EU) N:o 600/2014 johtuvia vaatimuksia ja perustuvat asetuksen (EU) N:o 600/2014 28 artiklan 4 kohdassa säädettyihin perusteisiin. Lisäksi vastaavuusarvioinnin tarkoituksena on todentaa, että sopimusmarkkinat ja swapien toteuttamisjärjestelmät ovat tehokkaan valvonnan ja täytäntöönpanon alaisia.
            
         
               (7)
            
            
               Yhdysvalloissa toimiluvan saaneita sopimusmarkkinoita koskevat oikeudellisesti sitovat vaatimukset esitetään CEA-säädöksessä tiettyihin periaatteisiin nojautuvana, kyseisten markkinoiden toimintaa ohjaavana säännöstönä. Sopimusmarkkinoihin sovellettavat CEA-säädöksen vaatimukset sisältävät 23 perusperiaatetta. Periaatteet ovat vaikutukseltaan lakia vastaavia, ja sopimusmarkkinoiden on noudatettava niitä aloitusvaiheessa ja jatkuvasti. Sopimusmarkkinan on myös noudatettava CFTC Regulations -sääntöjä, joissa täsmennetään tällaisena markkinana toimimista koskevat vaatimukset.
            
         
               (8)
            
            
               Yhdysvalloissa toimiluvan saaneita swapien toteuttamisjärjestelmiä koskevat oikeudellisesti sitovat vaatimukset esitetään CEA-säädöksessä tiettyihin periaatteisiin nojautuvana säännöstönä. Swapien toteuttamisjärjestelmien toimintaa säännellään CEA-säädöksen 5h pykälällä, joka lisättiin Dodd Frank Wall Street Reform and Consumer Protection Act -säädöksen 733 pykälällä, joka koskee kaupankäyntiä swapeilla sekä swapien käsittelyä. CEA-säädöksen 5h pykälässä vahvistetaan 15 perusperiaatetta, joita sovelletaan swapien toteuttamisjärjestelmiin. Saadakseen CTFC:n myöntämän rekisteröinnin ja pitääkseen sen voimassa swapien toteuttamisjärjestelmän on noudatettava kyseisiä 15:tä perusperiaatetta. Swapien toteuttamisjärjestelmän on myös noudatettava kyseisiin järjestelmiin sovellettavia CFTC Regulations -sääntöjä aloitusvaiheessa ja jatkuvasti.
            
         
               (9)
            
            
               Asetuksen (EU) N:o 600/2014 28 artiklan 4 kohdan a–d alakohdassa vahvistetaan neljä ehtoa, joiden on täytyttävä, jotta voidaan katsoa, että kolmannen maan oikeudelliset ja valvontajärjestelyt, joita sovelletaan kyseisessä kolmannessa maassa toimiluvan saaneisiin kauppapaikkoihin, vastaavat mainitussa asetuksessa sekä direktiivissä 2014/65/EU säädettyjä järjestelyjä.
            
         
               (10)
            
            
               Asetuksen (EU) N:o 600/2014 28 artiklan 4 kohdan a alakohdassa säädettynä ensimmäisenä ehtona on, että kolmannen maan kauppapaikoilla on toimilupa, ja ne ovat jatkuvasti tehokkaan valvonnan ja täytäntöönpanon alaisia.
            
         
               (11)
            
            
               Sopimusmarkkinana toimimista varten hakijan täytyy jättää nimityshakemus CFTC:lle ja osoittaa noudattavansa sovellettavia CEA-säädöksen säännöksiä sekä CFTC Regulations -sääntöjä. Vastaavasti swapien toteuttamisjärjestelmänä toimimista varten hakijan täytyy saada CFTC:n myöntämä rekisteröinti ja osoittaa noudattavansa sovellettavia CEA-säädöksen säännöksiä sekä CFTC Regulations -sääntöjä. CFTC:llä on lakisääteiset valtuudet valvoa sopimusmarkkinoita ja swapien toteuttamisjärjestelmiä CEA-säädöksen 5 ja 5h pykälän, 7 USC 7:n ja 7 USC 7b-3:n nojalla. Saadakseen CFTC:n myöntämän nimityksen sopimusmarkkinan täytyy noudattaa sopimusmarkkinoita koskevia, CEA-säädökseen sisältyviä 23:a perusperiaatetta ja kaikkia CFTC:n sääntö- tai määräysteitse asettamia vaatimuksia. Saadakseen CFTC:n myöntämän rekisteröinnin swapien toteuttamisjärjestelmän täytyy noudattaa kyseisiä toteuttamisjärjestelmiä koskevia, CEA-säädökseen sisältyviä 15:tä perusperiaatetta ja kaikkia CFTC:n sääntö- tai määräysteitse asettamia vaatimuksia. Sopimusmarkkinan edellytetään olevan kaupankäyntijärjestelmä, jolla CEA-säädöksen mukaan yleensä tarkoitetaan monenkeskistä järjestelmää, jossa osallistujilla on mahdollisuus toteuttaa liiketoimia ehdottomien sääntöjen mukaisesti. Sopimusmarkkinoiden täytyy asettaa markkinansa ja palvelunsa puolueettomasti jäsentensä saataville. Saatavuusperusteiden täytyy olla puolueettomat ja avoimet, ja niitä täytyy soveltaa syrjimättömällä tavalla. Lisäksi CEA-säädöksen ja CFTC Regulations -sääntöjen nojalla sopimusmarkkinoihin sovelletaan toiminnanjärjestämistä koskevia vaatimuksia, jotka koskevat hallinto- ja ohjausjärjestelmää, eturistiriitoja koskevia toimintaperiaatteita, riskienhallintaa, hyvän kauppatavan mukaista ja asianmukaista kaupankäyntiä, kaupankäyntijärjestelmän kestävyyttä, selvitysjärjestelmiä, kaupankäynnin kohteeksi ottamista sekä säännösten noudattamisen seurantaa ja joita on noudatettava jatkuvasti. Swapien toteuttamisjärjestelmät ovat monenkeskisiä kauppapaikkoja, joissa käydään kauppaa swapeilla. Swapien toteuttamisjärjestelmien täytyy asettaa markkinansa ja palvelunsa puolueettomasti vaatimukset täyttävien sopimusosapuolien saataville ja käyttää saatavuusperusteita, jotka ovat puolueettomat ja avoimet ja joita sovelletaan tasapuolisella ja syrjimättömällä tavalla. Lisäksi swapien toteuttamisjärjestelmiin sovelletaan toiminnan järjestämistä koskevia vaatimuksia, jotka koskevat hallinto- ja ohjausjärjestelmää, eturistiriitoja koskevia toimintaperiaatteita, riskienhallintaa, hyvän kauppatavan mukaista ja asianmukaista kaupankäyntiä, kaupankäyntijärjestelmän kestävyyttä, selvitysjärjestelmiä, kaupankäynnin kohteeksi ottamista sekä säännösten noudattamisen seurantaa ja joita on noudatettava jatkuvasti.
            
         
               (12)
            
            
               Sopimusmarkkinoiden ja swapien toteuttamisjärjestelmien täytyy ottaa käyttöön toimintaansa ohjaavat säännöt, mukaan lukien säännöt, joilla kielletään väärinkäyttöä merkitsevät kaupalliset menettelytavat, ja valvoa kyseisten sääntöjen noudattamista. CFTC arvioi kyseiset säännöt ja kaikki niihin tehtävät muutokset varmistaakseen, että ne ovat yhdenmukaiset CEA-säädöksen ja CFTC Regulations -sääntöjen kanssa. Sopimusmarkkinoilla ja swapien toteuttamisjärjestelmillä on oltava havainnointi- ja tutkimisvalmiudet sekä mahdollisuus määrätä asianmukaisia seuraamuksia henkilöille, jotka rikkovat mitä tahansa sopimusmarkkinan tai swapien toteuttamisjärjestelmän sääntöä. Sopimusmarkkinat ja swapien toteuttamisjärjestelmät voivat käyttää apuna kolmannen osapuolen tarjoamia sääntelyyn liittyviä palveluja CEA-säädöksen ja CFTC Regulations -sääntöjen nojalla sovellettavien vaatimusten noudattamisessa. Sopimusmarkkinat ja swapien toteuttamisjärjestelmät ovat vastuussa lakisääteisten ja sääntömääräisten velvollisuuksiensa täyttämisestä silloinkin, kun ne käyttävät kolmatta osapuolta, joka toimittaa niille sääntelyyn liittyviä palveluja.
            
         
               (13)
            
            
               CFTC:llä on lisäksi jatkuvat valvonta- ja täytäntöönpanovelvollisuudet sopimusmarkkinoiden ja swapien toteuttamisjärjestelmien osalta. Sääntöjen noudattamista tarkastellaan säännöllisesti tehtävissä arvioinneissa, joiden tarkoituksena on arvioida, noudattaako sopimusmarkkina lakisääteisiä ja sääntömääräisiä vaatimuksia, jotka koskevat kauppatapojen ja markkinoiden valvontaa, kirjausketjua sekä sopimusmarkkinan kurinpito-ohjelmia. swapien toteuttamisjärjestelmiä varten ollaan kehittämässä vastaavaa arviointiohjelmaa. CEA-säädöksen 8 pykälän a momentin 1 kohdassa CFTC:lle annetaan laajat valtuudet tutkia, noudatetaanko CEA-säädöstä ja CFTC Regulations -sääntöjä. CEA-säädöksen 5e pykälän, 6 pykälän b momentin, 6b pykälän ja 6c pykälän a momentin nojalla CFTC voi myös panna vireille siviilioikeudellisia menettelyjä CEA-säädöksen tai CFTC Regulations -sääntöjen rikkomisten kieltämiseksi ja muun kompensaation ja rahamääräisen seuraamuksen määräämiseksi, panna vireille hallinnollisia täytäntöönpanomenettelyjä, kumota sopimusmarkkinalle myönnetyn nimityksen tai swapien toteuttamisjärjestelmälle myönnetyn rekisteröinnin tai peruuttaa tällaisen nimityksen tai rekisteröinnin väliaikaisesti sekä laatia ja esittää sopimusmarkkinalle tai swapien toteuttamisjärjestelmälle kieltopäätöksen CEA-säädöksen tai CFTC Regulations -sääntöjen rikkomisen vuoksi. CEA-säädöksen täytäntöönpanon valvontaa tai mahdollisia tutkimuksia tai menettelyjä varten CFTC:lle annetaan CEA-säädöksen 6 pykälän c momentissa valtuudet ottaa vastaan valoja, vakuutuksia ja todisteita, haastaa todistajaksi, edellyttää todistajan pakollista läsnäoloa ja vaatia kirjanpidon, kirjeenvaihdon, muistioiden ja muun asiakirja-aineiston esittämistä.
            
         
               (14)
            
            
               Näin ollen voidaan todeta, että sopimusmarkkinoilla ja swapien toteuttamisjärjestelmillä on oltava toimilupa, ja ne ovat jatkuvasti tehokkaan valvonnan ja täytäntöönpanon alaisia.
            
         
               (15)
            
            
               Asetuksen (EU) N:o 600/2014 28 artiklan 4 kohdan b alakohdan mukaan kolmannen maan kauppapaikoilla täytyy olla selkeät ja avoimet säännöt rahoitusvälineiden ottamisesta kaupankäynnin kohteeksi, mikä takaa sen, että rahoitusvälineillä voidaan käydä kauppaa hyvää kauppatapaa noudattaen, asianmukaisesti ja tehokkaasti, sekä sen, että ne ovat vapaasti luovutettavissa.
            
         
               (16)
            
            
               Sopimusmarkkina tai swapien toteuttamisjärjestelmä ei saa ottaa listalle uutta johdannaissopimusta, jollei kyseinen sopimus ole CEA-säädöksen ja CFTC Regulations -sääntöjen mukainen, mikä takaa hyvän kauppatavan mukaisen, asianmukaisen ja tehokkaan kaupankäynnin. Tämän edellytyksen täytäntöönpanoa valvotaan vaatimalla, että kaikki sopimusmarkkinat ja swapien toteuttamisjärjestelmät jättävät uudet sopimukset ennen listalleottoa CTFC:lle joko tämän hyväksyttäviksi tai varustettuina sopimusmarkkinan tai swapien toteuttamisjärjestelmän todistuksella, jossa vakuutetaan, että sopimus on CEA-säädöksen ja CFTC Regulations -sääntöjen mukainen. CTFC:lle jätettävän aineiston on sisällettävä selvitys ja analyysi johdannaissopimuksesta ja siitä, että sopimus on kaikkien sovellettavien vaatimusten mukainen, mukaan lukien CEA-säädöksen vaatimus, jonka mukaan sopimusmarkkinan tai swapien toteuttamisjärjestelmän on otettava listalle yksinomaan sellaisia sopimuksia, jotka eivät ole helposti alttiita manipuloinnille. Tämän lakisääteisen vaatimuksen täyttämistä koskevissa CFTC:n ohjeissa todetaan, että käteisselvitettävien swapien tapauksessa sopimusmarkkinan tai swapien toteuttamisjärjestelmän olisi tarkasteltava muun muassa käteisselvityshinnan luotettavuutta käteismarkkinoiden markkina-arvoindikaattorina sekä kaupallista hyväksyttävyyttä, julkisesti saatavilla olemista sekä käteisselvityshinnan laskentaan käytetyn hintasarjan ajantasaisuutta. Lisäksi ohjeissa selostetaan, millainen sopimusehtojen eritelmä katsotaan CFTC:n mukaan hyväksyttäväksi. Sopimusmarkkinan ja swapien toteuttamisjärjestelmän on julkistettava CTFC:lle jätetyn johdannaissopimuksen ehdot siinä vaiheessa, kun sopimus toimitetaan CFTC:lle. Tämän listalleottoa edeltävän toimitusvaatimuksen ja sopimuksen ominaispiirteitä koskevien CFTC:n vaatimusten avulla voidaan varmistaa, että johdannaissopimuksilla voidaan käydä kauppaa hyvää kauppatapaa noudattaen, asianmukaisesti ja tehokkaasti. CFTC:n ohjeista on apua, kun se arvioi, täyttääkö sopimusmarkkina tai swapien toteuttamisjärjestelmä perusperiaatteiden mukaiset vaatimukset.
            
         
               (17)
            
            
               Sopimusmarkkinoilta edellytetään, että ne tarjoavat liiketoimien toteuttamista varten kilpailukykyisen, avoimen ja tehokkaan markkinan ja järjestelmän, joka turvaa kaupankäynnin hinnanmuodostusprosessin sopimusmarkkinan keskitetyllä markkinalla. Tämän vaatimuksen mukaisesti kaikki sopimusmarkkinat käyttävät keskitettyjä tarjouskirjoja, joissa esitetään osto- ja myyntitarjoukset. Lisäksi sopimusmarkkina sisällyttää hintatarjouksia koskevat tiedot julkisille verkkosivustoilleen. Sellaiset swapien toteuttamisjärjestelmän liiketoimet, joihin sisältyy kaupan toteutusta koskevan CFTC:n vaatimuksen alaisia swapeja ja jotka eivät ole blokkikauppoja, on toteutettava käyttämällä joko CFTC Regulations -säännöissä määriteltyä tarjouskirjaa tai sellaista tarjouspyyntöjärjestelmää, joka toimii tarjouskirjan yhteydessä. CTFC Regulations -säännöissä olevan määritelmän mukaan tarjouspyyntöjärjestelmä on sellainen kaupankäyntijärjestelmä tai -paikka, jossa markkinaosapuoli välittää vähintään kolmelle kaupankäyntijärjestelmän tai -paikan markkinaosapuolelle tietyn instrumentin osto- tai myyntinoteerausta koskevan pyynnön, johon kaikki tällaiset markkinaosapuolet voivat vastata. Lisäksi CTFC Regulations -sääntöjen 43 osassa vaaditaan, että julkisesti ilmoitettava swap-liiketoimi ilmoitetaan CTFC:n rekisteröimälle swapeja koskevalle tietorekisterille niin pian kuin se on teknisesti mahdollista liiketoimen toteuttamisen jälkeen. Kun kyseessä on julkisesti ilmoitettava swap-liiketoimi, joka toteutetaan sopimusmarkkinan tai swapien toteuttamisjärjestelmän sääntöjen mukaisesti tai niiden nojalla, swapeja koskevan tietorekisterin täytyy varmistaa, että tiedot kyseisestä liiketoimesta ja hinnoittelusta levitetään julkisesti niin pian kuin se on teknisesti mahdollista sopimusmarkkinalta tai swapien toteuttamisjärjestelmältä saatujen tietojen vastaanottamisen jälkeen, paitsi jos swapiin liittyy viive. Swapeja koskevan tietorekisterin on lykättävä sellaisten julkisesti ilmoitettavien swap-liiketoimien sekä niiden hinnoittelutietojen julkista levittämistä, jotka ylittävät tietyn koon.
            
         
               (18)
            
            
               Näin ollen voidaan päätellä, että sopimusmarkkinoilla ja swapien toteuttamisjärjestelmillä on selkeät ja avoimet säännöt rahoitusvälineiden ottamisesta kaupankäynnin kohteeksi, mikä takaa sen, että rahoitusvälineillä voidaan käydä kauppaa hyvää kauppatapaa noudattaen, asianmukaisesti ja tehokkaasti, sekä sen, että ne ovat vapaasti luovutettavissa.
            
         
               (19)
            
            
               Asetuksen (EU) N:o 600/2014 28 artiklan 4 kohdan c alakohdassa säädetyn kolmannen ehdon mukaan rahoitusvälineiden liikkeeseenlaskijoihin täytyy soveltaa säännöllistä ja jatkuvaa tiedottamista koskevia vaatimuksia, joilla varmistetaan korkeatasoinen sijoittajansuoja.
            
         
               (20)
            
            
               Kun huomioon otetaan sopimusmarkkinoille ja swapien toteuttamisjärjestelmiin listattujen johdannaissopimusten luonne ja ominaispiirteet ja ennen kaikkea se seikka, että kyseisten sopimusten kohde-etuudet ovat pääasiassa hyödykkeitä, korkoja tai valuuttoja, voidaan todeta, että kolmatta ehtoa ei voida soveltaa useimpiin sopimusmarkkinoilla ja swapien toteuttamisjärjestelmissä kaupankäynnin kohteena oleviin optioihin ja swapeihin. Tätä vaatimusta ei voida soveltaa johdannaissopimuksiin, joiden kohde-etuutena ei ole osakkeita. Kaupankäyntivelvollisuuden piiriin kuuluvien johdannaisten, kuten swapien, joiden kohde-etuutena on korkoja, tapauksessa ei ole yritystä, joka voisi antaa asiaankuuluvan taloudellisia tietoja koskevan raportin. Tietojen ilmoittamista koskevat velvollisuudet koskevat kuitenkin sellaisten johdannaissopimusten liikkeeseenlaskijoita, joissa kohde-etuutena on arvopaperi. Yhdysvalloissa tämä koskisi ainoastaan arvopaperioptioita tai arvopaperipohjaisia swapeja. Arvopaperioptioilla voidaan käydään kauppaa yksinomaan Securities and Exchange Commissionin toimivaltaan kuuluvassa arvopaperipörssissä, ei sopimusmarkkinoilla eikä swapien toteuttamisjärjestelmissä. Arvopaperipohjaisilla swapeilla voidaan käydä kauppaa arvopaperipohjaisten swapien toteuttamisjärjestelmässä, mutta niiden sääntelyviranomainen on Securities and Exchange Commission. Jos arvopaperipohjaisen swapin kohde-etuutena oleva arvopaperi on otettu kaupankäynnin kohteeksi jossakin Yhdysvaltojen kansallisessa arvopaperipörssissä, sen liikkeeseenlaskijan on noudatettava Exchange Act -säädöksen 13 pykälän a momenttia ja julkaistava vuositilinpäätöksiä ja osavuosikatsauksia, joihin sovelletaan Yhdysvaltojen sääntelykehykseen sisältyviä selviä, kattavia ja yksityiskohtaisia julkistamisvaatimuksia ja joihin yleisö voi tutustua maksutta Securities and Exchange Commissionin verkkosivustolla olevan EDGAR-järjestelmän kautta. Näin ollen voidaan todeta, että näillä järjestelyillä varmistetaan korkeatasoinen sijoittajansuoja.
            
         
               (21)
            
            
               Asetuksen (EU) N:o 600/2014 28 artiklan 4 kohdan d alakohdassa säädetyn neljännen ehdon mukaan kolmannen maan lainsäädäntö- ja valvontakehyksen täytyy varmistaa markkinoiden avoimuus ja eheys säännöillä, joilla torjutaan sisäpiirikauppoina ja markkinoiden manipulointina tapahtuvaa markkinoiden väärinkäyttöä.
            
         
               (22)
            
            
               CEA-säädöksessä ja CFTC Regulations -säännöissä vahvistetaan kattava sääntelykehys, jonka tarkoituksena on varmistaa markkinoiden eheys ja estää sisäpiirikaupat ja markkinoiden manipulointi. Kehyksessä kielletään seuraavanlaiset toimet ja annetaan CFTC:lle valtuudet toteuttaa niiden yhteydessä täytäntöönpanotoimia: markkinoiden toiminnan vääristymiseen johtavat toimet, kuten hintojen manipulointi ja väärien tai harhaanjohtavien tietojen ilmoittaminen (CEA-säädöksen 6 pykälän c momentti ja 9 pykälän a momentin 2 kohta ja CFTC Regulations -sääntöjen 180.1 ja 180.2 pykälä), hyvän kauppatavan vastaiset käytännöt (CEA-säädöksen 4c pykälän a momentin 1–2 kohta), tietyt kilpailua vääristävät käytännöt, jotka saattavat haitata hyvän kauppatavan mukaista liiketoimien toteuttamista (CEA-säädöksen 4c pykälän a momentin 5 kohta) ja vilpillisen keinon, järjestelmän tai keinotekoisen toimen käyttö tai käyttöyritys petostarkoituksessa (CEA-säädöksen 6 pykälän c momentin 1 kohta, CTFC Regulations -sääntö 17 CFR, 180.1 pykälä). CEA-säädöksen rikkomisen voi muodostaa myös sellainen kaupankäynti, joka tapahtuu lainvastaisesti hankittujen sisäpiiritietojen perusteella tai jossa rikotaan jo olemassa olevaa velvollisuutta ilmoittaa olennaisia ei-julkisia tietoja. Sopimusmarkkinoilla ja swapien toteuttamisjärjestelmillä on velvollisuus seurata markkinoitaan voidakseen varmistaa paremmin,että kaupankäynti on jatkuvasti tehokkaan valvonnan alaista, ja voidakseen havaita ja estää vilpillisiä toimia, jotka saattavat vääristää hintoja tai johtaa markkinoiden manipulointiin. Sääntöjen noudattamisen arviointia koskevassa CFTC:n ohjelmassa arvioidaan sopimusmarkkinan valvonta- ja kurinpito-ohjelmia. Swapien toteuttamisjärjestelmiä varten ollaan kehittämässä vastaavaa arviointiohjelmaa. CTFC voi milloin tahansa ja omasta aloitteestaan pyytää sopimusmarkkinaa tai swapien toteuttamisjärjestelmää osoittamaan, että se noudattaa CEA-säädöksen tai CFTC Regulations -sääntöjen mukaisia sopimusmarkkinalle tai swapien toteuttamisjärjestelmälle kuuluvia velvollisuuksia.
            
         
               (23)
            
            
               Näin ollen voidaan päätellä, että sopimusmarkkinoihin ja swapien toteuttamisjärjestelmiin sovellettavassa Yhdysvaltojen säännöstössä varmistetaan markkinoiden avoimuus ja eheys säännöillä, joilla torjutaan sisäpiirikauppoina ja markkinoiden manipulointina tapahtuvaa markkinoiden väärinkäyttöä.
            
         
               (24)
            
            
               Näin ollen voidaan päätellä, että sopimusmarkkinat ja swapien toteuttamisjärjestelmät noudattavat oikeudellisesti sitovia vaatimuksia, jotka vastaavat kauppapaikoille asetettuja, direktiivistä 2014/65/EU, asetuksesta (EU) N:o 596/2014 ja asetuksesta (EU) N:o 600/2014 johtuvia vaatimuksia ja jotka pannaan täytäntöön ja joita valvotaan tehokkaasti kyseisessä kolmannessa maassa.
            
         
               (25)
            
            
               Asetuksen (EU) N:o 600/2014 28 artiklan 1 kohdan d alakohdan mukaan kolmansien maiden kauppapaikat voidaan tunnustaa unioniin sijoittautuneita kauppapaikkoja vastaaviksi edellyttäen, että kyseinen kolmas maa tarjoaa tehokkaan vastaavan järjestelmän sellaisten kauppapaikkojen tunnustamiseksi, joille on annettu direktiivin 2014/65/EU mukaisesti lupa ottaa johdannaisia kaupankäynnin kohteeksi tai käydä kauppaa johdannaisilla, joiden on ilmoitettu kuuluvan kaupankäyntivelvollisuuden piiriin kyseisessä kolmannessa maassa ilman yksinoikeutta.
            
         
               (26)
            
            
               CFTC:llä on CEA-säädöksen 5h pykälän g momentin mukaan valtuudet vapauttaa swapien toteuttamisjärjestelmät rekisteröintivelvollisuudesta, jos CFTC toteaa, että toteuttamisjärjestelmän kotimaan toimivaltaiset viranomaiset soveltavat kyseisiin järjestelmiin vastaavanlaista kattavaa valvontaa ja sääntelyä konsolidointitasolla. CEA-säädöksen 5h pykälän g momentin mukaan CFTC:llä on toimivalta vapauttaa kaikki viraston ilmoittamat säännellyt markkinat, monenkeskiset kaupankäyntijärjestelmät ja organisoidut kaupankäyntijärjestelmät yhdellä määräyksellä sen jälkeen, kun CTFC on todennut, että ilmoitettuihin kauppapaikkoihin sovelletaan vastaavanlaista kattavaa valvontaa ja sääntelyä konsolidointitasolla.
            
         
               (27)
            
            
               CFTC:n puheenjohtajan ja Euroopan komission finanssipalveluista vastaavan varapuheenjohtajan yhteisessä lausumassa esitetään lähestymistapa, jota CFTC soveltaa EU:n kauppapaikkojen vapauttamiseen. Tätä päätöstä täydennetään yhteistyöjärjestelyillä, joiden tarkoituksena on varmistaa toimiva tietojenvaihto ja valvontatoimien koordinointi tunnustettujen EU:n kauppapaikkojen toimilupien myöntämisestä ja valvonnasta vastaavien kansallisten toimivaltaisten viranomaisten sekä CFTC:n välillä.
            
         
               (28)
            
            
               Näin ollen voidaan päätellä, että Yhdysvaltojen lainsäädäntö- ja valvontakehys tarjoaa tehokkaan vastaavan järjestelmän sellaisten kauppapaikkojen tunnustamiseksi, joille on annettu direktiivin 2014/65/EU mukaisesti lupa ottaa johdannaisia kaupankäynnin kohteeksi tai käydä kauppaa johdannaisilla, joiden on ilmoitettu kuuluvan Yhdysvalloissa kaupan toteutusta koskevan vaatimuksen piiriin ilman yksinoikeutta.
            
         
               (29)
            
            
               Tällä päätöksellä määritetään kolmannen maan kauppapaikkojen hyväksyttävyys, jotta unioniin sijoittautuneet finanssialan vastapuolet ja finanssialan ulkopuoliset vastapuolet voivat noudattaa kaupankäyntivelvollisuuttaan, kun ne käyvät kauppaa johdannaisilla kolmannen maan kauppapaikalla. Tämä päätös ei näin ollen vaikuta unioniin sijoittautuneiden finanssialan vastapuolten ja finanssialan ulkopuolisten vastapuolten mahdollisuuksiin käydä kolmansien maiden kauppapaikoissa kauppaa johdannaisilla, jotka eivät kuulu asetuksen (EU) N:o 600/2014 32 artiklan mukaisen kaupankäyntivelvollisuuden piiriin.
            
         
               (30)
            
            
               Tämä päätös perustuu oikeudellisesti sitoviin vaatimuksiin, joita Yhdysvalloissa sovelletaan sopimusmarkkinoihin ja swapien toteuttamisjärjestelmiin tämän päätöksen hyväksymisajankohtana. Komission olisi seurattava edelleen säännöllisesti kyseisiin kauppapaikkoihin sovellettavien oikeudellisten ja valvontajärjestelyjen kehitystä, markkinakehitystä, valvontayhteistyön vaikuttavuutta seurannan ja täytäntöönpanon kannalta sekä niiden edellytysten täyttymistä, joiden perusteella tämä päätös on annettu.
            
         
               (31)
            
            
               Yhdysvalloissa toimiluvan saaneisiin sopimusmarkkinoihin ja swapien toteuttamisjärjestelmiin Yhdysvalloissa sovellettavien oikeudellisten ja valvontajärjestelyjen sekä markkinakehityksen säännöllinen tarkastelu ei rajoita komission mahdollisuutta toteuttaa erillinen uudelleentarkastelu milloin tahansa, jos komission on tapahtuneen kehityksen perusteella tarpeen arvioida uudelleen tällä päätöksellä hyväksyttyä vastaavuutta. Tällainen uudelleenarviointi voi johtaa tämän päätöksen kumoamiseen.
            
         
               (32)
            
            
               Tässä päätöksessä säädetyt toimenpiteet ovat Euroopan arvopaperikomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Sovellettaessa asetuksen (EU) N:o 600/2014 28 artiklan 4 kohtaa katsotaan, että Amerikan yhdysvaltojen lainsäädäntö- ja valvontakehys, jota sovelletaan liitteessä esitettyihin, Yhdysvalloissa toimiluvan saaneisiin sopimusmarkkinoihin ja swapien toteuttamisjärjestelmiin, vastaa direktiivissä 2014/65/EU määriteltyihin kauppapaikkoihin sovellettavia, asetuksessa (EU) N:o 600/2014 säädettyjä vaatimuksia.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 5 päivänä joulukuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84).
   
      (2)  Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä (EUVL L 201, 27.7.2012, s. 1).
   
      (3)  Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349).
   
      (4)  Euroopan parlamentin ja neuvoston asetus (EU) N:o 596/2014, annettu 16 päivänä huhtikuuta 2014, markkinoiden väärinkäytöstä (markkinoiden väärinkäyttöasetus) sekä Euroopan parlamentin ja neuvoston direktiivin 2003/6/EY ja komission direktiivien 2003/124/EY, 2003/125/EY ja 2004/72/EY kumoamisesta (EUVL L 173, 12.6.2014, s. 1).
   
      LIITE
      
         Sopimusmarkkinat, joiden katsotaan vastaavan direktiivissä 2014/65/EU määriteltyjä kauppapaikkoja:
      
      
                  a)
               
               
                  Cantor Futures Exchange, L.P.
               
            
                  b)
               
               
                  CBOE Futures Exchange, LLC
               
            
                  c)
               
               
                  Chicago Board of Trade (Board of Trade of the City of Chicago, Inc.)
               
            
                  d)
               
               
                  Chicago Mercantile Exchange, Inc.
               
            
                  e)
               
               
                  Commodity Exchange, Inc.
               
            
                  f)
               
               
                  Eris Exchange, LLC
               
            
                  g)
               
               
                  ICE Futures U.S., Inc.
               
            
                  h)
               
               
                  Minneapolis Grain Exchange, Inc.
               
            
                  i)
               
               
                  NASDAQ Futures, Inc.
               
            
                  j)
               
               
                  New York Mercantile Exchange, Inc.
               
            
                  k)
               
               
                  Nodal Exchange, LLC
               
            
                  l)
               
               
                  North American Derivatives Exchange, Inc.
               
            
                  m)
               
               
                  OneChicago LLC
               
            
                  n)
               
               
                  trueEX LLC
               
            
         Swapien toteuttamisjärjestelmät, joiden katsotaan vastaavan direktiivissä 2014/65/EU määriteltyjä kauppapaikkoja:
      
      
                  a)
               
               
                  360 Trading Networks, Inc.
               
            
                  b)
               
               
                  Bats Hotspot SEF, LLC
               
            
                  c)
               
               
                  BGC Derivatives Markets, L.P.
               
            
                  d)
               
               
                  Bloomberg SEF LLC
               
            
                  e)
               
               
                  Chicago Mercantile Exchange, Inc.
               
            
                  f)
               
               
                  Clear Markets North America, Inc.
               
            
                  g)
               
               
                  DW SEF LLC
               
            
                  h)
               
               
                  FTSEF LLC
               
            
                  i)
               
               
                  GFI Swaps Exchange LLC
               
            
                  j)
               
               
                  GTX SEF LLC
               
            
                  k)
               
               
                  ICAP SEF (US) LLC
               
            
                  l)
               
               
                  ICE Swap Trade LLC
               
            
                  m)
               
               
                  LatAm SEF, LLC
               
            
                  n)
               
               
                  LedgerX LLC
               
            
                  o)
               
               
                  MarketAxess SEF Corporation
               
            
                  p)
               
               
                  Seed SEF LLC
               
            
                  q)
               
               
                  SwapEx LLC
               
            
                  r)
               
               
                  TeraExchange, LLC
               
            
                  s)
               
               
                  Thomson Reuters (SEF) LLC
               
            
                  t)
               
               
                  tpSEF Inc.
               
            
                  u)
               
               
                  Tradition SEF, Inc.
               
            
                  v)
               
               
                  trueEX LLC
               
            
                  w)
               
               
                  TW SEF LLC